 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቀዳማይ ሚኒስተር ሱዳን ዓብደላ ሓምዶክ ፈተነ ቅትለት ተኻይድሉ 9 መጋቢት 2020 ምንጪ ስእሊ, EPA መግለጺ ስእሊ, ዓብደላ ሓምዶክ ብነሓሰ እዩ ቀዳማይ ሚኒስተር ሱዳን ኮይኑ ኣብ ሱዳን ከተማ ካርቱም ቀዳማይ ሚኒስተር ዓብደላ ሓምዶክ ዝጓዓዘላ ዝነበረ መኪና ብነታጒ መጥቃዕቲ በጺሕዋ እቲ ቀዳማይ ሚኒስተር ግን ካብቲ ዝተኻየደሉ ፈተነ ቅትለት ከምዝደሓነ ተገሊጹ ዓብደላ ሓምዶክ ንህዝቢ ሱዳን ደሓን ምዃነይ ከረጋግጸሉ እደሊ ክብል ኣብ ትዊተሩ ጽሒፉሎ ዳይረክተር ቤት ጽሕፈት ቀዳማይ ሚኒስተር ሱዳን ዓሊ ባኪት ቀዳማይ ሚኒስተር ዓብደላ ሓምዶክ ዝጓዓዘላ ዝነበረ መኪና ብነታጒ መጥቃዕቲ በጺሕዋ እዩ ኣምላኽ ይመስገን ዝተጎድአ ሰብ ግን የለን ክብል ንወኪል ዜና ኤኤፍፒ ተዛሪቡ ነቲ መጥቃዕቲ መን ከምዝፈጸሞ ንጹር ኣይኮነን ድሕሪ እቲ ፈተነ ቅትለት ቀዳማይ ሚኒስተር ሓምዶክ ናብ ውሑስ ቦታ ከምዝተወሰደ ተገሊጹ ዓብደላ ሓምዶክ ፕረዚደንት ዑመር ኣል-በሽር ካብ ስልጣኑ ምስተኣለየ ብነሓሰ እዩ መራሒ መሰጋገሪ መንግስቲ ሱዳን ኮይኑ ተሸይሙ ኣብቲ እዋን ሰላም ንምምጻእን ነቲ ኣብታ ሃገር ዘሎ ቁጣባዊ ቅልውላው ንምፍታሕን ቀዳምነት ሂቡ ከምዝሰርሕ ኣፍሊጡ ነይሩ ንሱ ካብ 2011 ጀሚሩ ክሳብ 2018 ኣብ ውድብ ሕቡራት ሃገራት ላዕለዋይ በዓል ሞያ ስነ-ቁጠባ ኮይኑ ኣብ ኢትዮጵያ ከገልግል ዝጸንሐ ፍሉጥ በዓል ሞያ ቁጠባ እዩ ኣብ 2018 ሚኒስተር ፋይናንስ ኮይኑ ከገልግል ብኣልበሽር ተሓጽዩ ዝነበረ ኮይኑ ንሱ ግን ኣይተቐበሎን ዓብደላ ሓምዶክ መን እዩ? 